recursal/SuperWikiNEXT-32B huggingface dataset:
**Օմար Հաշիմ Էփս** (անգլ.՝ Omar Hashim Epps, հուլիսի 20, 1973(1973-07-20), Բրուքլին, Նյու Յորք, Նյու Յորք, ԱՄՆ) աֆրո-արաբական ծագում ունեցող ամերիկացի դերասան, պրոդյուսեր և կոմպոզիտոր։ Առավելապես հայտն է «Հաուս» հեռուստասերիալում բժիշկ Էրիկ Ֆորմանի դերով։

Օմարը դաստիարակվել է միայնակ մոր կողմից, ով դպրոցի տնօրեն է եղել։ Մինչ Օմարը սկսել է նկարահանվել, նա ռեփ է կարդացել «Wolfpak» խմբում, որը հիմնադրվել էր 1997 թվականին Օմարի և վերջինիս եղբոր կողմից։ 10 տարեկանից սկսած Օմարը սցենարներ է գրել։ Սովորել է «Fiorello H. LaGuardia» արվեստի և երաժշտության դպրոցում։

Կարիերա
-------

Օմարը հիմնականում նկարահանվել է պրոբլեմատիկ պատանու կամ մարզիկի դերերում։ Էփսի նորամուտը եղել է *«Հեղինակություն» ֆիլմում* հայտնի ռեփեր Թուփաք Շակուրի գլխավոր դերակատարմամբ։ Օմար Էփսը նկարահանվել է «Շտապ օգնություն» հեռուստասերիալի մի քանի էպիզոդում՝ բժիշկ Դենիս Գանտի դերում, ով մահանում է «Night Shift» սերիայում՝ գնացքի տակ ընկնելու պատճառով։ 2005 և 2006 թվականներին նոմինացվել է «NAACP Image Award» մրցույթում, սակայն հաղթել է միայն 2007 թվականի երկրորդ պլանի լավագույն դերասան անվանակարգում։

Էփսը նաև նոմինացվել է «NAACP Image Award» մրցույթում լավագույն դերասան անվանակարգում «Conviction» ֆիլմի համար, որտեղ նա տարել է Կառլ Ափչերի դերը, ով աշխարհի նկատմամբ չարացած հանցագործ է, որը իր կյանքի մեծ մասն անցկացրել է Հարավային Ֆիլադելֆիայի բանտերում։ Էփսը հիմնադրել է ֆիլմարտադրության իր սեփական «Brooklyn Works Films» ընկերությունը, որտեղ նա հանդես է գալիս սցենարիստի, պրոդյուսերի և դերասանի պաշտոններում։ Նկարահանվել է «Ալֆի» (դերասաններ Ջուդ Լոուի և Սյուզան Ստրանդոնի մասնակցությամբ), «Նախաճաշ չեմպիոնի համար» (դերասաններ Բրյուս Ուիլիսի և Նիք Նոլտեի մասնակցությամբ), «Ճիչ 2» և «Յակուձայի եղբայրը» հայտնի ֆիլմերում։ 2004-2012 թվականները նակարահանվել է «Հաուս» հեռուստասերիալում, որտեղ տարել է բժիշկ Էրիկ Ֆորմանի դերը։

Էփսը նաև նկարահանվել է *«ABC»* ընկերության *«Հարություն» հեռուստասերիալում`* գլխավոր դերերից մեկում։

Անձնական կյանքը
---------------

2004 թվականից էփսը և կինը՝ R&B ոճում հանդես եկող «Total» խմբի մենակատար Քիշա Էփսն ամուսնացած են և ունեն դուստր՝ Քա’մարի Մեյ և որդի՝ Ամիր անունով։

Արտաքին հղումներ
----------------

* Օմար Էփսի թվիթերյան էջը
* Internet Movie Database
* The New York Times
* "Omar Epps Discography" Արխիվացված 2015-09-08 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օմար Էփս» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a10385617 · BNE: XX1173913 · BNF: 14046837j · CONOR: 29493859 · GND: 1172122156 · ISNI: 0000000108854869 · LCCN: no95037075 · NKC: xx0158463 · NLP: a0000001802090 · NTA: 226111849 · NUKAT: n2009157368 · SUDOC: 130018481 · VIAF: 32199659 · WorldCat VIAF: 32199659 |

 |

 |
**Ամերիկյան բլուրներ** (անգլ.՝ Switchback), ամերիկական կինոֆիլմ, որի սցենարի հեղինակը Ջեբ Ստյուարթն է, ով նաև ֆիլմի պրոդյուսերը և ռեժիսորն է։

Սյուժե
------

ՀԴԲ-ի գործակալ Ֆրենկ Լեկրոսը (Դենիս Կուեյդ) փնտրում էր սերիական մարդասպանի, բայց երբ մարդասպանը առևանգում է նրա փոքրիկ տղա Էնդիին, նա ղեկավարի կողմից հեռացվում է հետաքննությունից, քանի որ նա հասկանում է, որ կատարվածը կխանգարի Ֆրենկին առողջ դատել և օբեկտիվորեն քննել գործը։ Այժմ Ֆրենկը ավելի քան տրամդրված է բռնել հանցագործին և նա միանում է գավառի ոստիկանությանը, որպեսզի շարունակի հետախուզությունը։ Այս ընթացքում ավտոստոպով ճանապարհորդող Լեն Դիկսոնը նստում է բարեհամբույր թափառական Գուդոլի մեքենան։

Ինչպես պարզվու է հետագայում, Բոբը հենց նույն այդ սերիական մարդասպանն է։ Նա Լեկրոսին գայթակղելով գնացք է բերում, որպեսզի մենամարտի նրա հետ։ Բոբը կրկնում է Ֆրենկին, որ պետք է սպանի նրան, մինչև կգտնի իր որդուն։ Ֆրենկը չի կարողանում պահել Բոբին գնացքում, նա ծիծաղելով ընկնում է ձնառատ լեռնային լանջի վրա և հանկարծակի այնտեղ է հայտնվում, ընկած ծառի ճյուղը, որը նրան սպանում է։

Ֆրենկը շատ հիասթափված է նրանով, որ բաց է թողել որդու գտնվելու վայրը իմանալու հնարավորությունը, բայց վիրավոր Լենը, որը մինչ այդ լուռ էր, որովհետև Բոբը վիրավորել էր նրա կոկորդը, հիշում է որ Բոբը նրան բանալի էր տվել քանի որ նրանք վարում էին նույն ավտոմեքենան։ Մի օր նա գնացքի հատակին հասցե է գրում որի շնորհիվ Ֆրենկը կարողանում է գտնել իր որդուն։

Դերերում
--------

| Վերնագրի տեքստ | Վերնագրի տեքստ |
| --- | --- |
| Դենի Գլովեր | Բոբ Գուդոլ |
| Ջարեդ Լետո | Լեն Դիկսոն |
| Դենիս Քուեյդ | Ֆրենկ Լեկրոս |
| Թեգ Լևին | Նեյտ Բրեյդեն |
| Կլաուդիա Ստեդեյին | Միսսի |
| Օլվիր Ստոբել | Գեկտոր Սալդես |
| Մեգգի Ռոզուելլ | Ֆեյ |
| Էլիսսոն Սմիթ | Բեկկի |
| Հուլիո Օսկար Մեչոսո | Հորկե Մարտինես |
| Կևին Կունի | Հրանտ Մարդգոմերի |

Արտաքին հղումներ
----------------

* «Ամերիկյան բլուրներ»(անգլ.) ֆիլմը Internet Movie Database կայքում
* «Ամերիկյան բլուրներ»(անգլ.) ֆիլմը Allmovie կայքում:
* «Ամերիկյան բլուրներ»(անգլ.) ֆիլմը Rotten Tomatoes կայքում
* Ռոջեր Էբերթ (1997 թ․ հոկտեմբերի 31). «Ակնարկ ֆիլմի մասին և քննադատություն» (անգլերեն). Վերցված է 2010 թ․ հոկտեմբերի 26-ին.(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · Internet Movie Database · Rotten Tomatoes |

 |
**The Karate Guard** (Կարատեիստ պաշտպանը),«Թոմը և Ջերին» շարքի 163-րդ կարճամետրաժ դրվագն է, որը ցուցադրվել է 2005 թվականի սեպտեմբերի 27-ին, Cartoon Network ալիքով։ Այս թողարկումը ստեղծվել է Warner Bros. ստուդիայում և «Թոմը և Ջերին» շարքի համահեղինակներից Ջոզեֆ Բարբերայի վերջին ստեղծագործությունը։

Սյուժե
------

Թոմը հանկարծ արթնանում է իր տանը տիրող կողմնակի աղմուկից։ Պարզվում է, որ ձայները գալիս են Ջերիի բնից, որն զբաղվում է կարատեով։ Երբ Ջերին ավարտում է իր մարզումները, գալիս է նրա մարզիչը, և նրանք իրենց գործնական գիտելիքը կիրառում են կատվի վրա։ Առաջին անգամ նրանք ձախողվում են, սակայն մարզիչը ազդանշան է տալիս, և օգնության է գալիս սումոիստ Սփայքը։ Նրա օգնությամբ մրցակիցը բազմիցս հաղթում է հակառակորդին։

Իր թշնամուն պատժելու համար Թոմը զանգում է Բուտչին, որն իր ընկերների հետ պետք է վռնդի Սփայքին և բռնի Ջերիին։ Կատուներն անհաջող կրակում են Սփայքի վրա փեյնբոլի գնդակներով, սակայն վերջինս նրանց հաղթում է Թոմի օգնությամբ, որին դարձրել էր գնդակ։ Դրվագի վերջում Ջերին և շունը հեռուստացույց են նայում, և Թոմը կատարում է նրանց ցանկությունները։

Փաստեր
------

Այս դրվագը մուլտսերիալի վերջին սերիան է։ Մուլտսերիալը չի ցուցադրվել այն բանից հետո, երբ նկահարանվել է ամբողջական «Թոմը և Ջերին»։ Վերջին սերիայի էկրանավորումը եղել է ամերիկյան «Metro-Goldwyn-Mayer» ստուդիայում, ինչպես նախորդ` 1940-2001 թվականներին նկարահանված սերիաները։

Ծանոթագրություններ
------------------

1. ↑  «BCDB: The Karate Guard. Episode Profile» (անգլերեն). Big Cartoon DataBase. Արխիվացված է օրիգինալից 2013 թ․ հունիսի 16-ին. Վերցված է 2013 թ․ հունիսի 14-ին.

Արտաքին հղումներ
----------------

* «The Karate Guard»(անգլ.) ֆիլմը Internet Movie Database կայքում
* «The Karate Guard»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Ռոբերտ Զավենի Բաբլոյան** (մայիսի 14, 1935(1935-05-14), Երևան, Հայկական ԽՍՀ), հայ խորհրդային պոետ, արձակագիր, հրապարակախոս, գծանկարիչ։ «Նոև կովչեգ» թերթի խմբագիր։ «Իսկուստվո» ակումբի նախագահ։ Գրական կոմիտեի նախագահ։

Կենսագրություն
--------------

Ռոբերտ Բաբլոյանը ծնվել է 1935 թվականի մայիսի 14-ին Երևան քաղաքում։ 1946 թվականից բնակվում է Մոսկվայում։

Սովորել է և՛ Երևանում, և՛ Մոսկվայում։ Ավարտել է Մոսկվայի պետական համալսարանի բանասիրական ֆակուլտետը։ Աշխատել է որպես խմբագիր, պատասխանատու քարտուղար, գլխավոր խմբագրի տեղակալ։

1970 թվականին հրատարակել է բանաստեղծությունների առաջին գիրքը՝ «Վտանգավոր զվարճանքներ»։ Այնուհետև հրատարակել է արձակ ստեղծագործություններ։ Կատարել է մի շարք գրական թարգմանություններ։

Հայտնի է նաև որպես գծանկարիչ․ ունեցել է մի քանի անհատական ցուցահանդես, հրատարակել է հեղինակային «Фас, анфас и профиль» գծագրական գիրքը։

Ռոբերտ Բաբլոյանի ստեղծագործությունները թարգմանվել և հրատարակվել են ուզբեկերեն, ադրբեջաներեն, կարակալպակերեն և ճապոներեն։

Ֆիլմագրություն
--------------

| Տարի | Ֆիլմ | Դեր |
| --- | --- | --- |
| 2008 | Թագուհին | Իրակլիի հյուր |
| 1976 | Եվ այնժամ դու կվերադառնաս | Միրզաբեկյան |

Մրցանակներ և պարգևներ
---------------------

* «Աշխատանքի վետերան» մեդալ
* «Մոսկվայի 850-ամյակին նվիրված» մեդալ։
* Միխայիլ Շոլոխովի մեդալ «Մարդասիրության և Ռուսաստանին ծառայելու համար»

Ծանոթագրություններ
------------------

1. 1 2 3 4 5 6  «Роберт Баблоян». *Кино-Театр.РУ*. Վերցված է 2017 թ․ դեկտեմբերի 16-ին.
**Ֆիլ Սիլվեր** (անգլ.՝ Phil Silvers, մայիսի 11, 1911(1911-05-11)[…], Բրուքլին, Նյու Յորք, Նյու Յորք, ԱՄՆ - նոյեմբերի 1, 1985(1985-11-01)[…], Կալիֆոռնիա, ԱՄՆ), ամերիկյան թատրոնի, կինոյի և հեռուստատեսության դերասան, կատակերգու, ռադիոհաղորդավար և հնչյունավորող դերասան, ով հայտնի է դարձել «The Phil Silvers Show» շոուում սերժանտ Բիլկոյի կերպարով։ Արժանացել է երկու «Թոնի» և «Էմմի» մրցանակների։

Կենսագրություն
--------------

Ֆիլիպ Սիլվերը ծնվել է 1911 թվականի մայիսի 11-ին Նյու-Յորքի Բրուքլին քաղաքում։ Նա Ռուսաստանից ներգաղթած հրեա ընտանիքի ութերորդ երեխան էր։ 11 տարեկանից սկսել է իր բեմական կարիերան որպես երգիչ, այնուհետև՝ դերասան։ Առաջին ֆիլմը, որտեղ նկարահանվել է Սիլվերը, եղել է «*Hit Parade of 1941»* (1940 թվական)։ Խաղացել է կերպարային դերեր Մետրո-Գոլդուին-Մայեր, Columbia Pictures և 20th Century Studios կինոստուդիաներում։ Նրա կարիերայի ամենամեծ հաջողությունը եղել է ռազմական թեմայով կատակերգական սերիալը՝ «You’ll Never Get Rich» (Դու երբեք չես հարստանա), ավելի ուշ անվանափոխվեց «The Phil Silvers Show» ( Ֆիլ Սիլվերի շոուն)(1955—1958 թվական)։ 1945 թվականին Սիլվերն ամուսնացել է Քերոլ Դենիսոնի հետ, ով 1942 թվականին եղել է Միսս Ամերիկա։ 1950 թվականին ամուսնալուծվել են։ 1956 թվականին ամուսնացել է Էվելին Պատրիկի հետ և միասին ապրել են մինչև 1966 թվականը։ Սիլվերը Էվելինի հետ համատեղ կյանքում ունեցել է 5 երեխա։ Նա մահացել է սրտի անբավարարությունից՝ 1985 թվականի նոյեմբերի 1-ին 74 տարեկան հասակում Սենչեր Սիթիում (Կալիֆոռնիա նահանգի Լոս Անջելես քաղաքի արվարձանում)։

Ծանոթագրություններ
------------------

1. 1 2 3 4  Internet Broadway Database — 2000.
2. 1 2 3 4  filmportal.de — 2005.
3. 1 2 3 4  Discogs — 2000.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆիլ Սիլվեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Filmportal · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1538427 · BNF: 148432633 · GND: 1055080562 · ICCU: UBOV908855 · ISNI: 0000000063012448 · LCCN: n50031159 · SUDOC: 08718222X · VIAF: 2661155 · WorldCat VIAF: 2661155 |

 |

 |
**Մարիայի սիրեցյալները**, Անդրեյ Կոնչալովսկու 1984 թվականին նկարահանած ֆիլմ։ Ցուցադրվել է 2015 թվականի Ոսկե ծիրանի հետահայաց ցուցադրություններ ծրագրում։

Ֆիլմի DVD տարբերակը ԱՄՆ-ում թողարկվել է 2001 թվականի դեկտեմբերին։

Սյուժե
------

Իվան Բիբիչը, ռազմագերիների ճապոնական մղձավանջային ճամբարից փրկվելով, վերադառնում է Փիթսբուրգի արվարձան։ Նա շարունակ հավատարիմ է մնացել իր մանկության սիրուն և հայրենակցուհուն՝ հարավսլավուհի Մարիա Բոսիչին։ Մարիան նորից սկսում է հանդիպել նրա հետ՝ մերժելով իր փաստացի նշանածին՝ կապիտան Ալ Գրիզելլիին։ Հակառակ Իվանի հոր խորհրդին՝ զույգն ամուսնանում է։ Բայց Իվանը հոգեբանական խնդիրների պատճառով դառնում է անկար, իրեն զգում Մարիային անարժան և սկսում է թրևել՝ նույնիսկ այլ աղջիկ փնտրելով։ Այդ ընթացքում Հարավ-արևմտյան Փենսիլվանիա է գալիս ճարպիկ թափառական կիթառահար ու երգիչ Քլարենս Բաթը և գայթակղում Մարիային։

Դերերում
--------

* Ռոբերտ Միչըմ
* Նաստասյա Կինսկի
* Ջոն Սևիջ
* Անիթա Մորիս
* Բադ Քորթ
* Թրեյսի Նելսոն
* Վինսենթ Սպանո

Մրցանակներ
----------

«Արծաթե ժապավեն» (օտարերկրացի լավագույն դերասանուհի), Իտալիայի կինոլրագրողների ազգային միավորում, Իտալիա, 1985

Ծանոթագրություններ
------------------

1. ↑
2. 1 2 3
3. ↑
4. 1 2 3 4
5. ↑  «Ոսկե ծիրան, Հետահայաց ցուցադրություններ, 2015». Արխիվացված է օրիգինալից 2016 թ․ մարտի 4-ին. Վերցված է 2015 թ․ օգոստոսի 11-ին.

Աղբյուրներ
----------

* Maria's Lovers(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Մայլս Հեյզեր** (անգլ.՝ Miles Heizer, մայիսի 16, 1994(1994-05-16), Գրինվիլ, Կենտուկի, ԱՄՆ), ամերիկացի դերասան։ 2017 թվականին նկարահանվել է «13 պատճառ՝ ինչու» հեռուստասերիալում, որտեղ մարմնավորել է Ալեքս Ստենդելի կերպարը։

Կյանք և գործունեություն
-----------------------

Հեյզերը ծնվել է 1994 թվականի մայիսի 16-ին Կենտուկիում։ Նրա մայրը բուժքույր է։ Հեյզերը ունի քույր։ Ընտանիքը տեղափոխվել է Լոս Անջելես, երբ Մայլսը 10 տարեկան էր։

2007 թվականին Հեյզերը  խաղացել է Rails & Ties ֆիլմում և նոմինացված է եղել «Young Artist Award for Best Leading Young Actor in a Feature Film»  մրցանակաբաշխությանը։ Նույն թվականին նա ունեցել է էպիզոդիկ դեր «Շտապօգնություն» բժշկական դրամայում, որտեղ մարմնավորել է Ջոշուա Լիպնիկի դերը։ 2010 թվականին ընտրվել է որպես Դրյու Հոլթի դերակատար «Ծնողներ» ֆիլմում։

2013 թվականին մարմնավորել է Ջոշի կերպարը «Rudderless» ֆիլմում։ 2015 թվականին Հեյզերը մարմնավորել է Մարշալ Լովետտի կերպարը «The Stanford Prison Experiment» դրամատիկական թրիլլերում, որի ցուցադրությունը տեղի է ունեցել 2015 թվականի հունվարի 26-ին։

2016 թվականին նկարահանվել է «Նյարդ» ֆիլմում, որտեղ մարմնավորել է Թոմմիի դերը։

2017 թվականին Հեյզերը նկարահանվել է «13 պատճառ՝ ինչու» հեռուստասերիալում, որտեղ մարմնավորել է Ալեքս Ստենդելի կերպարը, Հաննա Բեյքերի նախկին լավագույն ընկերոջ։

Ծանոթագրություններ
------------------

1. 1 2  (անգլերեն)
2. ↑
3. ↑
4. ↑  Tinkham, Chris (2011 թ․ ապրիլի 18). «Interviews - Miles Heizer». *Under the Radar*. Վերցված է 2013 թ․ նոյեմբերի 30-ին.
5. ↑  «Miles Heizer». Internet Movie Database.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մայլս Հեյզեր» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | CONOR: 151002723 · ISNI: 0000000040364766 · LCCN: n2008014663 · VIAF: 21609866 · WorldCat VIAF: 21609866 |

 |
**«Գարնան աստվածուհին»** (անգլ.՝ The Goddess of Spring), կարճամետրաժ մուլտֆիլմ Ուոլթ Դիսնեյ ստուդիայի «Silly Symphonies» («Հիմար սիմֆոնիաներ») մուլտֆիլմի սերիայից։

Սյուժե
------

Գարնան աստվածուհին՝ Պերսեփոնեն զբոսնում էր անտառում, երբ անսպասելի հայտնվում է ստորգետնյա երկրի կառավարիչ՝ Պլուտոնը և առևանգում նրան։ Հայտնվելով ստորգետնյա երկրում՝ Պլուտոնը հայտարարում է աստվածուհուն որպես իր թագուհի, բայց Պերսեփոնեն ընկնում է վշտի մեջ, նրա հետ նաև ամբողջ երկիրը։ Դա ձանձրացնում է Պլուտոնին և նա որոշում է բաց թողնել Պերսեփոնեին, բայց մի պայմանով, որ նա վեց ամիս կլինի երկրի վրա, իսկ հաջորդ վեց ամիսը՝ ստորգետնյա երկրում։ Պերսեփոնեի երկիր վերադարձի հետ, երկրի վրա նորից հաստատվում է ներդաշնակություն։

Ստեղծում
--------

Մուլտֆիլմը համարվում է Դիսնեյի ստուդիայի գործող անձանց անիմացնելու առաջին փորձերից։ Պերսեփոնեի կերպարն ստեղծել է անիմատոր Համիլթոն Լասկեն, ով ավելի ուշ զբաղվել է «Սպիտակաձյունիկը և յոթ թզուկները» մուլտֆիլմի Սպիտակաձյունիկի կերպարով։ Նա նաև օգտագործել է Պերսեփոնեի արտաքին տեսքը՝ Սպիտակաձյունիկի նախնական ուրվագիծը ստեղծելու ժամանակ։

Տեսահոլովակի թողարկումներ
-------------------------

### Ամերիկայի Միացյալ Նահանգներ

DVD-ի վրա, մուլտֆիլմը հրատարակվել է որպես հավելյալ նյութ թողարկման համար։ Մուլտֆիլմի առաջին հրատարակումը՝ DVD-ի վրա, տեղի է ունեցել 2001 թվականի հոկտեմբերի 9-ին, որպես «Սպիտակաձյունիկը և յոթ թզուկները» մուլտֆիլմի պլատինային հրատարակության լրացուցիչ նյութ։ Ավելի ուշ, «Գարնան աստվածուհին» թողարկվել է երկկողմանի DVD-ով՝ «Walt Disney Treasures: More Silly Symphonies», որն ներառում էր «Հիմար սիմֆոնիաների» մուլտֆիլմերը, որոնք թողարկվել են 1929 թվականից 1938 թվականներին, որպես հավաքածուի մուլտֆիլմ։ 2007 թվականին մուլտֆիլմը կրկին թողարկվեց DVD-ով՝ «Walt Disney’s It’s a Small World of Fun» անվանումուվ DVD հավաքածուում։

Ծանոթագրություններ
------------------

1. ↑  *Dave Smith* Disney A to Z: The Updated Official Encyclopedia. — С. 206.
2. ↑  *Frank Thomas and Ollie Johnston* Disney Animation: The Illusion of Life(անգլ.). — 109 с. — ISBN 0896592332
3. ↑  «Snow White and the Seven Dwarfs DVD Review» (անգլերեն). Blu-ray.com. 2001 թ․ հոկտեմբերի 9. Արխիվացված է օրիգինալից 2013 թ․ փետրվարի 1-ին. Վերցված է 2013 թ․ հունվարի 25-ին.
4. ↑  «Snow White and the Seven Dwarfs (Disney Special Platinum Edition)» (անգլերեն). Amazon.com. 2001 թ․ հոկտեմբերի 9. Արխիվացված է օրիգինալից 2013 թ․ փետրվարի 1-ին. Վերցված է 2013 թ․ հունվարի 26-ին.
5. ↑  Snow White & 7 Dwarfs: Special Edition Review
6. ↑  «Walt Disney Treasures: More Silly Symphonies (1929-1938) (1930)» (անգլերեն). Amazon.com. 2006 թ․ դեկտեմբերի 19. Արխիվացված է օրիգինալից 2013 թ․ ապրիլի 19-ին. Վերցված է 2013 թ․ ապրիլի 14-ին.
7. ↑  «Walt Disney's It's a Small World of Fun 4 (1953)» (անգլերեն). Amazon.com. 2007 թ․ փետրվարի 13. Արխիվացված է օրիգինալից 2013 թ․ ապրիլի 19-ին. Վերցված է 2013 թ․ ապրիլի 14-ին.

Արտաքին հղումներ
----------------

* Silly Symphony — The Goddess of Spring

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |
**Աարոն Փոլ Ստերթևանթ** (անգլ.՝ *Aaron Paul Sturtevant* , օգոստոսի 27, 1979(1979-08-27), Emmett, Այդահո, ԱՄՆ), ամերիկացի դերասան։ Հանդիսատեսին առավել հայտնի է «Ամբողջ ծանրությամբ» (2008-2013) բազմասերիանոց դրամայում Ջեսի Փինքմանին մարմնավորելով։ Դերակատարմանհամար 2010, 2012 և 2014 թվականներին արժանացել է Պրայմթայմ Էմմի մրցանակի՝ «դրամա սերիալի լավագույն երկրորդ պլանի դերակատար» անվանակարգում։

Կենսագրություն
--------------

Ծնվել և մեծացել է Այդահո նահանգի Էմեթ բնակավայրում՝ Ռոբերտ և Դարլա Ստերթևանթների ընտանիքում։ Հայրը եղել է նախկին եկեղեցական մկրտիչ։ Մանկության տարիներին Փոլը մասնակցել է եկեղեցական ծրագրերին և ելույթներ ունեցել ներկայացումներում։

Հաճախել է Բոյզ բնակավայրում տեղակայված «Սենթինենտալ» ավագ դպրոցը։ Բարձր դասարաններում Փոլն ընդգրկվում է թատերական խմբակում և որոշում կայացնում մասնագիտական մակարդակով դառնալ դերասան։ Դպրոցն ավարտելուց հետո Փոլը տեղափոխվում է Լոս Անջելես։

Ուշ 90-ականներին Փոլն աշխատանքի է անցնում «Universal Studios»-ի հոլիվուդյան կինոթատրոնում՝ որպես հսկիչ։ Առաջին հեռուստատեսային դերերը ստացել է «Բեվերլի հիլզ 90210» (1990) և «Մելռոուզ փլեյս» (1992) հեռուստասերիալներում։

Մեծ էկրանում ունեցած առավել նշմարելի դերակատարումներ ունեցել է «Կ-ՓԵՔՍ մոլորակ» (2001) և «Առաքելությունն անիրագործելի է III» (2006) ֆիլմերում։

Հեռուստատեսությունում ունեցած մի շարք դերակատարումներից հետո Փոլը բեկումնային հանրաճանաչություն է ձեռք բերում «Ամբողջ ծանրությամբ» («AMC» հեռուստաալիք) հեռուստասերիալում Ջեսսի Փինքմանի կերպարը կերտելով։ Փինքմանի կերպարի համար սկզբնապես միայն մեկ եթերաշրջան էր հատկացված, սակայն նախագծի հեղինակ Վինս Գիլիգանը, նկատելով Փոլի և գլխավոր դերակատար Բրայան Քրենսթոնի աչքի ընկնող դերասանական փոխհարաբերությունները, փոխում է որոշումը։

«Ամբողջ ծանրությամբ» հեռուստասերիալում ունեցած դերակատարման համար Փոլը 2010, 2012 և 2014 թվականներին արժանացել է Էմմի մրցանակի՝ «հեռուստադրամայում լավագույն երկրորդ պլանի դերասան» անվանակարգում։

2013 թվականին ամուսնացել է հայկական արմատներով ամերիկուհի Լոուրեն Փարսեկյանի հետ :

Ծանոթագրություններ
------------------

1. 1 2  filmportal.de — 2005.
2. ↑  Դոդ, Քեթի Էհրիչ (2013 թ․ մայիսի 26). «Աարոն Փոլն ամուսնանալու է Լոուերն Փարսեկյանի հետ». *«Փիփլ»*. Վերցված է 2013 թ․ մայիսի 27-ին.

Արտաքին հղումներ
----------------


|  |  |
| --- | --- |
|  | ***Աարոն Փոլ***էջը Վիքիպահեստում |

* Էջը IMDb կայքում
**«Շրջանավարտուհու սպանությունը»** (անգլ.՝ The Preppie Murder), կինոֆիլմ` հիմնված իրական դեպքերի վրա։

Սյուժե
------

Հայտնաբերվել է երիտասարդ կնոջ դի։ Ոստիկանությունը կասկածում է այն տղամարդուն, ում հետ վերջին անգամ տեսել են աղջկան։ Նա պնդում է, որ աղջիկը պատահաբար է մահացել սեքսի ժամանակ։ Մահացածի հարազատները չեն ցանկանում հաշտվել նման մեկնաբանության հետ և դատախազից պահանջում են նրան դատապարտել սպանության համար։ Բայց կասկածյալը շատ լավ փաստաբան ունի։ Ի վերջո նա իրեն մեղավոր է ճանաչում չկանխամտածված սպանության մեջ։

Դերերում
--------

* Դեննի Այելլո` *խուզարկու Մայք Շիհան*
* Լարա Ֆլին Բոյլ` *Ջենիֆեր Լիվին*
* Ուիլյամ Բոլդուին` *Ռոբերտ Չեմբերս*
* Ջոաննա Կերնս` *Լինդա Ֆաիրշտայն*
* Ջեյմս Հենդի` *խուզարկու Քուին*
* Ուիլյամ Դևին` *Ջեկ Լիթմեն*
* Տյուզդի Նայտ` *Շոուն*
* Սանդրա Բուլոք` *Ստեյսի*

Արտադրություն
-------------

Ֆիլմը նկարահանվել է հիմնականում Լոս Անջելեսում, սակայն որոշ արտատարածքային նկարահանումներ տեղի են ունեցել Նյու Յորքում։ Մայք Շիհանը, որը քննել է գործը, նկարահանման ժամանակ եղել է ֆիլմի խորհրդատուն։ Ջենիֆեր Լիվինի ծնողները հրաժարվել են մասնակցել, նրա հայրը դա անվանել է «շահագործում»։ Լինդա Ֆաիրշտայնը և Ջեկ Լիթմանը ևս հրաժարվել են մասնակցությունից։ Ռեժիսոր Ջոն Հերցֆելդը ցանկացել է պատմել Ջենիֆեր Լիվինի պատմությունը և «մաքրել այն կեղտից»։

Ծանոթագրություններ
------------------

1. ↑  Kunen, James S. (1989 թ․ սեպտեմբերի 25). «Art Imitates Death in The Preppie Murder». *People*. **32** (13). Արխիվացված է օրիգինալից 2014 թ․ մարտի 1-ին. Վերցված է 2014 թ․ փետրվարի 14-ին.
2. ↑  Rosenberg, Howard (1989 թ․ սեպտեմբերի 23). «'Preppie Murder' Drama Pleads Case for Victims». *Los Angeles Times*. Վերցված է 2014 թ․ փետրվարի 24-ին.

Արտաքին հղումներ
----------------

* «Убийство выпускницы»(անգլ.) ֆիլմը Internet Movie Database կայքում
* Рецензия Михаила Иванова Արխիվացված 2011-11-08 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Ներս թող ինձ։ Սագա»** (անգլ.՝ Let me in), ամերիկյան ֆիլմ։ Գլխավոր դերասանները՝ Օսկարն ու Էլին են, ֆիլմում՝ Օուեն և Էբբի։ Ֆիլմի պրեմիերան եղել է սեպտեմբերի 13-ին, 2010 թվականին։ Ռուսաստանում ֆիլմը հայտնվեց նոյեմբերի 25-ին, 2010 թվականին։

Ֆիլմի մասին
-----------

Օուենը դժբախտ ու միայնակ 12- ամյա տղա է։ Նրա ծնողները բաժանված էին, իսկ նրան հաճախ սպառնում էին դպրոցի տղաները։ Տանը, լույսերն անջատելով, տղան հեռադիտակի միջոցով հետևում էր իր հարևաններին։ Մի անգամ նա նկատեց մի աղջկա, ով նոր էր տեղափոխվել իրենց թաղամաս։ Աղջիկը քայլում էր ձյան վրայով՝ առանց կոշիկի, տարեց մի մարդու հետ, ով, հավանաբար, հայրն էր։ Մի անգամ, երեկոյան, երբ Օուենը բակում աշխատում էր ինքնապաշտպանության վրա, հանդիպում է այդ աղջկան։ Աղջիկն ասում է, որ իրենք չեն կարող ընկերություն անել, բայց ամեն երեկո նրանք հանդիպում են ու մտերմանում։ Աղջկա անունը Էբբի էր, նա ևս 12 տարեկան էր։ Նա չի հիշում իր ծննդյան ամսաթիվը և չի խոսում դրա մասին։ Օուենը սովորեցնում է նրան ինչպես շփվել պատից այն կողմում գտնվող մարդու հետ, որովհետև նրանք նույնպես այդ իրավիճակում էին՝ ապրում էին կողք-կողքի։ Երկար մտածմունքներից հետո, Օուենը որոշում է ասել Էբբիին, որ սիրում է նրան։ Մարդկանց սպանության մեղադրանքով բռնել էին աղջկա հորը և պատրաստվում էին սպանել նրան։ Հայրը ցանկություն է հայտնում, որ նրան սպանի Էբբին։ Էբբին սպանում է․․․, վերջին ժամանակները նա իրեն շատ տարօրինակ էր պահում, և տղան իմանում է ողջ ճշմարտությունը. Էբբին վամպիր է։ Եվ իրականում այն մարդը, ում կարծում էին, թե նրա հայր է, իրականում Էբիի դպրոցական ընկերն էր։ Քանի որ նա սովորական մարդ էր, ծերացել էր, իսկ Էբբին մնացել էր նույն տարիքում։ Ֆիլմի վերջում աղջիկն ու տղան միասին են մնում։

Դերերում
--------

* Օուեն - Կոդի Սմիթ Մակֆի
* Էբբի - Խլոյա Մորեց
* Տոմաս - Ռիչարդ Ջենկինդ
* Օուվենի մայրը - Կարա Բուոնա
* Վիրջինիա - Սաշա Բարեզի

Ծանոթագրություններ
------------------

1. ↑
2. 1 2 3 4 5
3. 1 2 3 4 5
4. ↑
5. 1 2
6. ↑
7. ↑  Internet Movie Database — 1990.
8. ↑
9. 1 2 3 4 5 6
10. 1 2 3 4 5 6 7 8
11. ↑
12. ↑
13. ↑  Toronto International Film Festival Adds New Galas And Special Presentations To Its High-Calibre Line-Up Արխիվացված 2010-12-02 Wayback Machine. *2010 Press Releases*. Retrieved 2010-11-10.
14. ↑  Overture Films Locks October 1 Release for 'Let Me In'

Արտաքին հղումներ
----------------

* Ֆիլմի պաշտոնական կայք
* «Ներս թող ինձ»(անգլ.) ֆիլմը Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ներս թող ինձ։ Սագա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Ֆրանց Յոզեֆ Աուման** (գերմաներեն՝ *Franz Joseph Aumann,* նաև *Auman*, *Aumon*. մարտի 19, 1728(1728-03-19), Traismauer, Sankt Pölten District, Ստորին Ավստրիա, Ավստրիա - մարտի 30, 1797(1797-03-30), Sankt Florian, Linz-Land District, Վերին Ավստրիա, Ավստրիա), ավստրիացի կոմպոզիտոր։ Մինչև ձայնի կտրվելը երգել է Վիեննայի այն նույն երգչախմբում, որտեղ երգում էին Յոհան Միխաել Հայդնը և Յոհան Գեորգ Ալբրեխտսբերգերը, կոմպոզիտորներ, որոնց հետ ավելի ուշ շրջանում ձեռագրերի փոխանակում կամ առևտուր է արել։ Հաշվի առնելով այս հանգամանքը՝ զարմանալի չէ, որ նրա հեղինակած երաժշտության մի մասը սխալ կերպով վերագրվել է Հայդնին, իսկ նրա *Missa Profana-ն,* որը երգիծում է դպրոցի ուսուցչի կակազությունն ու վատ երգեցողությունը, ժամանակին վերագրվում էր Վոլֆգանգ Ամադեուս Մոցարտին։

Աումանը 1757 թվականին քահանա է ձեռնադրվել օգոստինյան միաբանության Սուրբ Ֆլորիան եկեղեցում և ըստ ամենայնի՝ այդտեղ է անցկացրել իր կյանքի մնացած մասը։ Նա հեղինակել է բազմաթիվ պատարագային կարգավորումներ։

Աումանի երաժշտությունը 19-րդ դարում Սենթ Ֆլորիանում մատուցվող երաժշտական երկացանկի մեծ մասն էր կազմում, և Անտոն Բրուքներն օգտվեց այդ պաշարից կոնտրապունկտերն ուսումնասիրելու համար։ Նա իր ուշադրությունը հիմնականում կենտրոնացրեց Աումանի Սուրբծննդյան ռեսպոնսորիաների և ռե մաժոր *Ave Maria-ի* վրա։ Բրուքները, ում գրավել էր Աումանի գունային հարմոնիան, 1879 թվականին ավելացրեց երեք տրոմբոնների նվագակցումը *Ecce quomodo moritur justus* և *Tenebrae factae sunt -ի* իր կարգավորումներին։

Աումանի ստեղծագործությունը ներառում է նաև գործիքային երաժշտություն, ինչպես, օրինակ, ստեղծագործական ամենավաղ շրջանում նրա հեղինակած լարային կվինտետներից մի քանիսը։

Աշխատանքներ, հրատարակություններ և ձայնագրություններ
---------------------------------------------------

Ձայնագրություններ
* Gunar Letzbor, *Franz Joseph Aumann – Requiem*, St. Florianer Sängerknaben, Ars Antiqua Austria. Pan Classics PC 10234, 2008 (Aumann's *Ecce quomodo moritur justus*, *Tenebrae factae sunt* և *Te Deum-ի* հետ)

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  *New Grove*, Volume 2[*Հղում աղբյուրներին*]
3. ↑  Hawkshaw Paul (2007). **90** "Anton Bruckner's Counterpoint Studies at the Monastery of Saint Florian, 1845–55", 1 *Musical Quarterly*, p. 94
4. ↑  Abert, Spencer; Eisen, Hermann; Stewart, Cliff (2007). New Haven, Connecticut, *W. A. Mozart*, Yale University Press, p. 772
5. ↑  Hawkshaw (2007), p. 98
6. ↑  Hawkshaw (2007), p. 107
7. ↑  Eisen Cliff (1998). Madison, Wisconsin, *Four Viennese String Quintets*, A-R Editions Inc. p. vii

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX840469 · BNF: 151206421 · GND: 11950149X · ISNI: 000000008381136X · LCCN: n78021512 · NKC: jn20000600512 · NTA: 079404049 · SUDOC: 137377193 · VIAF: 432149196560774792559 · WorldCat VIAF: 432149196560774792559 |

 |

 |
**Ադրիանա Բազիլե** (իտալ.՝ Adriana Basile, մոտ 1586 կամ մոտ 1580, Q2105634?, Իտալիա - ոչ վաղ քան օգոստոս 1642 կամ մոտ 1640, Հռոմ, Պապական մարզ), իտալացի երգչուհի և կոմպոզիտոր։ Համարվում էր իր ժամանակի մեծագույն երգչուհիներից մեկը։ Եղել է իր եղբոր՝ Ջամբատիստա Բազիլեի ստեղծագործությունների հրատարակիչը, այդ թվում՝ «Հեքիաթների հեքիաթը»։

Կենսագրություն
--------------

Ադրիանա Բազիլեն ծնվել է մոտ 1580 թվականին Նեապոլի մոտ գտնվող Պոզիլիպո քաղաքում։ Նրա ծագման և վաղ տարիների մասին քիչ բան է հայտնի, բայց նա վաղ համբավ է ձեռք բերել որպես նշանավոր երգչուհի։ Հայտնի է նաև, որ նա առանձնանում էր ֆիզիկական գեղեցկությամբ։

Մոտ 1600 թվականին Ադրիանան ամուսնացել է վենետիկցի Մուցիո Բարոնիի հետ։ Ունեցել է երեք կամ չորս երեխա։ Ամուսնությունից առաջ և հետո նա ելույթ է ունեցել Նեապոլում։ 1610 թվականին նա ամուսնու հետ գնացել է Մանտուա՝ Գոնզագայի դատարանի հրավերով։ Դա նշանակում էր, որ այդ ժամանակ նա արդեն բարձր համբավ ուներ, և Գոնզագան ձգտում էր նրան ձեռք բերել որպես պալատական երգչուհի։ Նրանց հետ նա շրջել է Իտալիայում և համերգներ տվել Հռոմում, Ֆլորենցիայում, Նեապոլում, Մոդենայում։ 1624 թվականին Բարոնին ստացել է Նեապոլ վերադառնալու թույլտվություն և այլևս չի այցելել Մանտուա։ 1633 թվականին նա հաստատվել է Հռոմում և ստեղծել իր սեփական սրահը, որտեղ ելույթ է ունեցել ինքը՝ երգչուհին և իր դուստրերը՝ Լեոնորան և Կատերինան։ Երբ տարիքի հետ սկսել է կորցնել ձայնը, սկսել է կիթառ նվագել, և նրա ժամանակակիցները նույնքան շողոքորթորեն խոսում էին նրա գործիքային հմտությունների մասին, որքան երգելու մասին։

Բազմաթիվ ապացույցներ կան, որ Բարոնին վայելել է իր ժամանակի ամենահայտնի երգչուհիներից մեկի համբավը։ Նրա ժամանակակիցները բարձր են գնահատել նաև քնար, տավիղ և իսպանական կիթառ նվագելը։

Ադրիանա Բարոնին մահացել է Հռոմում մոտ 1640 թվականին։

Ծանոթագրություններ
------------------

1. 1 2 3 4 5 6 7 8  *Baker T. various authors* Baker's Biographical Dictionary of Musicians
2. 1 2 3 4  Five Centuries of Women Singers, 2005, էջ 16
3. 1 2  Dizionario Biografico degli Italiani, 1970
4. 1 2  Курт Хонолка
5. ↑  Five Centuries of Women Singers, 2005, էջ 16,19
6. ↑  Five Centuries of Women Singers, 2005, էջ 15
7. ↑  Five Centuries of Women Singers, 2005, էջ 19
8. ↑  Five Centuries of Women Singers, 2005, էջ 14

Գրականություն
-------------

* *Isabelle Putnam Emerson* Adriana Basile // Five Centuries of Women Singers. — Greenwood Publishing Group, 2005. — С. 14—17, 19.
* *Liliana Pannella* Basile, Andreana, detta la bella Adriana // Dizionario Biografico degli Italiani. — 1970. — Т. 7.

Արտաքին հղումներ
----------------

* Կուրտ Խոնոլկա. «Ադրիանա և Լեոնորա Բարոնի, Ջորջինա, Մաուպեն». *belcanto.ru*.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ադրիանա Բազիլե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Իտալացիների կենսագրական բառարան |
|  |
| Չափորոշչային վերահսկողություն | GND: 1212211499 · ISNI: 0000000377377378 · LCCN: n2008029275 · VIAF: 254680734 · WorldCat VIAF: 254680734 |

 |
**Աննի Բազիլ** (*Աննա Բարսեղյան*, հոկտեմբերի 13, 1911(1911-10-13), Շիրազ, Իրան - նոյեմբերի 5, 1995(1995-11-05), Կալկաթա, Հնդկաստան), մշակութային և հասարակական գործիչ, դերասանուհի։ Եղել է Հնդկաստանի գեղարվեստի ակադեմիայի անդամ։

Կենսագրություն
--------------

Աննի Բազիլը ծնվել է Իրանի Շիրազ քաղաքում։ Սովորել է Կալկաթայի Լերոթո դպրոցում։ Դասավանդել է Կալկաթայի վարժարաններում։ Խաղացել է հնդկական թատրոնում, արժանացել ոսկե և արծաթե մեդալների։ 1964-1965 թվականներին եղել է Արևմտյան Բենգալիայի կանանց կոմիտեի փոխնախագահ, 1965-1967 թվականներին՝ Հայ տիկնանց բարեգործական միության, 1969-1973 թվականներին՝ Հնդկաստանի կանանց ազգային խորհրդի նախագահ։

Ուսումնասիրություններ է հրատարակել Հնդկաստանի ծաղիկների, ճապոնական թեյի մասին։ Զբաղվել է հայանպաստ գործունեությամբ։ 1958 թվականին այցելել է Խորհրդային Հայաստան։ Հեղինակ է «Հնդկահայ գաղութները» աշխատության (Armenian Settlements in India, from the Earliest Times to the Present Day. Armenian College, 1969) և Iranian Armenians in India, 1970։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
2. ↑  studio, 5165m. «Anunner.com - Հայագիտական կայք` հայերի մասին և հայերի համար - Դուք որոնել եք - ԱՆՆԻ ԲԱԶԻԼ (Աննա Բարսեղյան)». Վերցված է 2016 թ․ հունիսի 4-ին.`{{cite web}}`: CS1 սպաս․ թվային անուններ: authors list (link)
3. ↑  Baghdasaryan, Aram. «AV Production - Աննի Բազիլ». *avproduction.am*. Արխիվացված է օրիգինալից 2021 թ․ հունիսի 27-ին. Վերցված է 2016 թ․ հունիսի 4-ին.
**Տիգրան Սպարտակի Կյուրեղյան** (փետրվարի 22, 1967(1967-02-22), Հայթաղ, Լաչինի շրջան (Ադրբեջանական ԽՍՀ), Ադրբեջանական ԽՍՀ, ԽՍՀՄ), քաղաքական գործիչ, Արցախի Հանրապետության 3-րդ գումարման Ազգային ժողովի պատգամավոր։

Կենսագրություն
--------------

Տիգրան Կյուրեղյանը ծնվել է 1967 թվականի փետրվարի 22-ին Էջմիածնի շրջանի Հայթաղ գյուղում։ 1982 թվականին ավարտել է միջնակարգ դպրոցը։ 1982-1987 թվականներին սովորել է Երևանի պետական համալսարանի քիմիայի ֆակուլտետում։ 1987-1988 թվականներին սովորել է ԽՍՀՄ գիտությունների ակադեմիայի սինթետիկ պոլիմերային նյութերի ինստիտուտի ասպիրանտուրայում։

1990 թվականին ընտրվել է Հայաստանի Գերագույն խորհրդի պատգամավոր։ 1990-1995 թվականներին եղել է Գերագույն խորհրդի տնտեսական ինքնուրույնության և տնտեսության զարգացման մշտական հանձնաժողովի, այնուհետև՝ ֆինանսավարկային և բյուջետային հարցերի մշտական հանձնաժողովի անդամ։

1995 թվականի սեպտեմբերից մինչև դեկտեմբերը ծառայել է Հայաստանի զինված ուժերում։

1996 թվականին եղել է Երևանի «Արահետ» ՍՊԸ-ի փոխտնօրեն, այնուհետև՝ Արցախի Հանրապետության Քարվաճառի քաղաքապետ։ 1998 թվականին ընտրվել է Զուարի համայնքի ղեկավար։

2000 թվականի հունիսի 18-ին Քաշաթաղի թիվ 32 ընտրատարածքից ընտրվել է Արցախի Հանրապետության 3-րդ գումարման Ազգային ժողովի պատգամավոր։ Եղել է Արցախի Հանրապետության Ազգային ժողովի պետական-իրավական հարցերի մշտական հանձնաժողովի անդամ։

2001-2002 թվականներին եղել է Քաշաթաղի շրջանի վարչակազմի իրավաբանական բաժնի պետ։

2003 թվականից «Մենք» գյուղացիական փոխօգնության միություն հասարակական կազմակերպության նախագահ է։ 2010 թվականից Արցախի Հանրապետության գյուղի և գյուղատնտեսության զարգացման աջակցության հիմնադրամի ծրագրի փորձագետ է։ 2011 թվականին պատմական միջավայրի պահպանության պետական ծառայություն ՊՈԱԿ-ի Քաշաթաղի շրջանային բաժնի ներկայացուցիչ։

Ամուսնացած է, ունի երկու զավակ։

Ծանոթագրություններ
------------------

1. ↑  «Կյուրեղյան Տիգրան Սպարտակի». *www.nankr.am*. Վերցված է 2023 թ․ օգոստոսի 28-ին.
2. ↑  «National Assembly of Armenia | Official Web Site | parliament.am». *parliament.am*. Վերցված է 2023 թ․ օգոստոսի 28-ին.
3. ↑  admina (2020 թ․ մայիսի 20). «1990-1995-ի Գերագույն խորհրդի բոլոր պատգամավորները՝ Լևոն, Վազգեն, Վանո, Ռոբերտ, Սերժիկ...». *Aniarc* (ամերիկյան անգլերեն). Վերցված է 2023 թ․ օգոստոսի 28-ին.
4. ↑  «Ովքեր են եղել Հայաստանի Հանրապետության Գերագույն Խորհրդի պատգամավորներ (ցանկ)». *168.am*. 28.08.2023.
5. ↑  «1990-1995 ԹԹ ԳԵՐԱԳՈՒՅՆ ԽՈՐՀՐԴԻ ԿԱԶՄԸ». *hraparak.am*. 28.08.2023.
6. ↑  «National Assembly of Armenia | Official Web Site | parliament.am». *www.parliament.am*. Վերցված է 2023 թ․ օգոստոսի 28-ին.

Արտաքին հղումներ
----------------

* ՊԱՏԳԱՄԱՎՈՐՆԵՐ Արխիվացված 2023-08-23 Wayback Machine
**Քևին ՄաքՔարթի** (անգլ.՝ Kevin McCarthy, փետրվարի 15, 1914(1914-02-15)[…], Սիեթլ, Վաշինգտոն, ԱՄՆ - սեպտեմբերի 11, 2010(2010-09-11)[…], Hyannis, Բարնստեյբլ շրջան, Մասաչուսեթս, ԱՄՆ),ամերիկացի դերասան։

Կենսագրություն
--------------

Կարիերան սկսել է Բրոդվեյի թատրոններում, կինոյում առաջին դեբյուտը կատարել 1944 թվականին․ նկարահանվել է գրեթե երկու հարյուր ֆիլմերում։

Ամբողջ աշխարհում հայտնիություն է ձեռք բերել 1956 թվականին նկարահանված «Մարմին առևանգողների ներխուժումը» գիտա-ֆանտաստիկ կինոնկարում դոկտոր Մայլս Բեննելի դերակատարմամբ։ Ֆիլմն իր նկարահանումից հետո անհաջողության է մատնվել, քանի որ, ըստ քննադատների, այն չափազանց անարտահայտիչ էր այդ ժամանակվա հանդիսատեսի համար։ Սակայն ավելի ուշ այն ձեռք է բերել պաշտամունքային կարգավիճակ և 1994 թվականին տեղադրվել Կոնգրեսի գրադարանի կինոյի ազգային ռեեստրում։ 

Դանա Ուինտերի «Մարմին առևանգողների ներխուժումը» ֆիլմում (1956)
«Մարմին առևանգողների ներխուժումը» կինոնկարին հաջորդել են դերերը տասնյակ ինչպես ոչ հանրահայտ, այնպես էլ կինոհիթեր դարձած ֆիլմերում, այդ թվում՝ «Չհամապատասխանողները», «Պիրանյաներ», «Մայրիկ»։ Նկարահանվել է նաև սերիալներում՝ «Առաքելությունն անիրագործելի է», «Դինաստիա», «Նա գրել է սպանություն»։ Ռեժիսոր Ջոն Դանթեի մշտական դերասաններից մեկն է եղել, նաև փորձել է սցենարներ գրել, որոնցից մեկի հիման վրա նկարահանվել է «Վազող թիրախ» մարտաֆիլմը (1987 թվական)։ Նրա պրոդյուսերական աշխատանքի շարքում է «Վաճառողի մահը» կինոնկարը։

Աշխատել է կինոյում ընդհուպ մինչև իր մահը։ Վերջին աշխատանքներից են «The Ghastly Love of Johnny X» և 2010-թվականին նկարահանված «Drawback» ֆիլմերը։

2009 թվականի հոկտեմբերի 24-ին Ֆլորիդայի Ֆորտ Լաուդերդեյլի միջազգային կինոփառատոնում Մաքքարտին արժանացել է մրցանակի։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Internet Broadway Database — 2000.
3. 1 2  Internet Speculative Fiction Database — 1995.
4. 1 2
5. ↑  «Kevin McCarthy To Be Honored At FLIFF» (անգլերեն). www.filmfestivals.com. Վերցված է 2020 թ․ ապրիլի 8-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քևին ՄաքՔարթի (դերասան)» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Broadway Database · Internet Movie Database · ԿինոՊոիսկ · Internet Speculative Fiction Database · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90880845 · BNE: XX1476752 · BNF: 13974725t · GND: 142473731 · ISNI: 000000008357611X · LCCN: n91103183 · NTA: 31087842X · SUDOC: 067210724 · VIAF: 12499419 · WorldCat VIAF: 12499419 |

 |

 |
**Զանգ 2** (անգլ.՝ The Ring Two), ֆիլմի պրեմիերան 2005 թվականի մարտի 17-ին։

Սյուժե
------

Որպեսզի ազատվեն ահավոր հիշողություններից և սկսեն նոր կյանք, Ռեիչելը իր տղայի հետ տեղափոխվում են մի փոքրիկ քաղաք՝ Աստորիա։ Բայց տեղի է ունենում սպանություն, այդ վայրում գտնում են խորհրդավոր և տարօրինակ վիդեոկասետ։ Ռեիչելը հասկանում է, որ վրեժխնդիր Սմարան վերադարձել է և մտադիր է շարունակել իր անխիղճ տեռորը ավելի վճռական, քան առաջ։

Սկավառակի ոչնչացումը չի օգնում ազատվել ընտանիքի չար հոգիների հետապնդումից։ Բացի դրանից Սամարայի հայտնվելը լինում է ավելի հաճախ։ Ռեիչելը դիմում է իր աշխատանքի կոլեգաին՝ Մաքսին խնդրելով օգնել, նաև տրամադրել տարածք ապրելու համար։

Այդ ընթացքում տղայի մարմնի ջերմությունը քիչ-քիչ ցածրանում է և նրան սպառնում է մահը։ Էիդենը կորցնում է գիտակցությունը և Մաքսը նրան հիվանդանոց է տանում։ Մինչ Էիդերը անգիտակից է Սամարան ամբողջությամբ կառավարում է նրա մարմինը։ Սպանելով հոգեբույժին Սամարան տղայի մարմնով փախչում է հիվանդանոցից և վերադառնում Մաքսի տուն։

Այդ ժամանակ Ռեիչելը ավելի խորն է ուսումնասիրում Սամարայի պատմությունը, այն նպատակով, որ ոչնչացնի իրենց հետապնդող չարիքը։ Պաշտպանելով որդուն նա տրվում է Սամարային, ով ուղարկում է նրան զուգահեռ աշխարհում գտնվող մի ջրհորի մոտ։ Ռեիչելը դուրս է գալիս ջրհորից և փակում է Սամարային այնտեղ։ Հետո լսելով Էիդենի ձայնը նա ցատկում է այն ժայռից, որտեղից նաև ցատկել է Աննա Մորգանը։ Ռեիչելը գալիս է մեր աշխարհ։

Հիմա Սամարան էլ չի կարող վնասել ընտանիքին․․․

Դերերում
--------

Ռեիչել Կելլեր - Նաոմի Ուոտս

Մաքս Ռուրկ - Սայմոն Բեիկեր

Էիգան Կելլեր - Դևիդ Դորֆման

Սամարա - Կելլի Ստիբլզ

Սամարա Մորգան - Դևի Չեիզ

Մարտին Սեիվիդ - Գարի Կոուլ

Ծանոթագրություններ
------------------

1. ↑
2. 1 2 3 4 5
3. 1 2 3 4 5
4. ↑  Freebase տվյալների վերբեռնում — Google.
5. ↑  Internet Movie Database — 1990.
6. 1 2 3 4 5
7. ↑
8. 1 2 3 4 5 6 7 8 9 10 11
9. 1 2  ČSFD (չեխերեն) — 2001.

Արտաքին հղումներ
----------------

* Официальный сайт
* The Horror Of Ringu Արխիվացված 2005-04-04 Wayback Machine
* Samara Is Dead Արխիվացված 2007-12-13 Wayback Machine
* Мир Звонка Արխիվացված 2007-09-28 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Գյուղատնտեսության ինդուստրացում**, գյուղատնտեսության նյութատեխնիկական հենքի վերակառուցում, ագրարային աշխատանքն աստիճանաբար արդյունավետության տարատեսակի վերափոխումն ապահովող մեքենաների համակարգերի և գյուղատնտեսության արտադրության մեջ արդյունավետ տեխնոլոգիաների աստիճանաբար ներդրման միջոցով։ Տեխնիկական առաջընթացի հիմնական ուղղություններից է։ Ինդուստրացման նպատակը գյուղատնտեսության արտադրանքի ծավալների ավելացումն ու տնտեսության արդյունավետության բարձրացումն է՝ արտադրության համալիր մեքենայացման ու ավտոմատացման և դրա հետ կապված բնակենսաբանական և սոցիալ-տնտեսական գործընթացների (կենդանիների և բույսերի ընտրասերում, հողբարելավում, արտադրության համակենտրոնացում և մասնագիտացում և այլն) հետևանքով աշխատանքի արտադրողականության աճի հաշվին։ Ինդուստրացման արդյունքում աստիճանաբար նվազում է գյուղատնտեսության կախվածությունը բնակլիմայական պայմաններից, չափավորվում բուսաբուծության ու անասնաբուծության արտադրության սեզոնայնությունը և միօրինակությունից շեղումները։ Ինդուստրացում տեխնիկական առաջընթացի և սահմանափակ բնական պաշարների պայմաններում առավել բարձր արդյունքի ապահովման հիմնական միջոցն է։

Գյուղատնտեսության ինդուստրացում ՀՀ-ում
--------------------------------------

Գյուղացիների տնտեսությունների փոքր չափերի և խիստ մասնատված հողակտորների պայմաններում ինտենսիվ տեխնոլոգիաների կիրառությունը լուրջ դժվարությունների է հանդիպում։ Ավելին, մի կողմից գյուղատնտեսության տեխնիկայի անբավարարությունը, ծայրաստիճան բարձր մաշվածությունը, մյուս կողմից փոքր տնտեսություններում դրանց ոչ արդյունավետ շահագործումը, խոչընդոտում են ճյուղի ինտենսիվության մակարդակի բարձրացմանը։ Այդ խնդրի լուծման նպատակով «ՀՀ գյուղի և գյուղատնտեսության 2010–20 թվականների կայուն զարգացման ռազմավարության» մեջ մշակված են ՀՀ գյուղատնտեսության Ինդուստրացմանն ուղղված պետական քաղաքականության հիմնադրույթներ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Կետերի և դելֆինների համաշխարհային օր** (անգլ.՝ World Whale and Dolphin Day), տոն, որը հաստատել է Միջազգային ձկնորսական հանձնաժողովը 1986 թվականին։ Այն նշվում է հուլիսի 23-ին, քանի որ 1982 թվականին այդ օրը Միջազգային ձկնորսական հանձնաժողովը դեմ է քվեարկել 1985-86 թվականներից կետերի առևտրային ձկնորսությանը։

Արգելքը ուժի մեջ է մտել 1986 թվականի փետրվարի 19-ին։ Դրա պատվին ամեն տարի փետրվարի 19-ին նշվում է մեկ այլ տոն՝ Կետերի համաշխարհային օրը։ Այն համարվում է նաև այլ ծովային կաթնասունների պաշտպանության օր։ Երբեմն տարբեր երկրների բնապահպանական կազմակերպություններ համատեղ նվիրում են այս օրը որևէ կաթնասունի պաշտպանությանը, որին սպառնում է ոչնչացում։

Կետերի որս «գիտական նպատակներով»
--------------------------------

Այն բանից հետո, երբ Միջազգային ձկնորսական կազմակերպությունը արգելել է կետերի որսը, Ճապոնիան պատժամիջոցների սպառնալիքի տակ, ստիպված էր միանալ պայմանագրին, բայց իր համար փոքրիկ սողանցք է թողել՝ գիտական նպատակներով կետեր որսալու համար։ 2007 թվականին ձկնորսության քվոտան եղել է 950 կետ, այսինքն՝ ամեն օր Ճապոնիան որսացել է մոտ երեք կետ։ Նույն թվականին ճապոնական ձկնորսական Նիսին-մարու նավատորմում հրդեհ տեղի ունեցավ և «ուսումնասիրության» համար սպանվեցին 508 կենդանիներ։ Այս միջադեպից հետո Ճապոնիան առաջարկեց վերսկսել կետերի ձկնորսությանը նրանց զուգավորման ընթացքում։ Գիտական աշխատանքների ավարտից հետո կենդանիների միսը հիմնականում գտնվել է ճապոնական ռեստորաններում։ Ճապոնիայում նախատեսվում է վերսկսել սապատավոր կետերի ձկնորսությունը։

2010 թվականի փետրվարի 19-ին Ավստրալիայի վարչապետ Քևին Ռադդը պահանջել էր, որ Ճապոնիան դուրս գա ձկորսական արդյուհանումից, այլապես սպառնացել է Հաագայում Միջազգային քրեական դատարանում դատական գործ հարուցել Տոկիոյի դեմ։

Տես նաև
-------

* Օվկիանոսների համաշխարհային օր
* Ջրային ռեսուրսների համաշխարհային օր
* Շրջակա միջավայրի համաշխարհային օր
* Փղի օր

Ծանոթագրություններ
------------------

1. 1 2  «Всемирный день китов и дельфинов». Календарь праздников. Վերցված է 2014 թ․ փետրվարի 20-ին.
2. ↑  *Brakes P. Simmonds M. P.* Whales and Dolphins: Cognition, Culture, Conservation and Human Perceptions. — Routledge, 2013. — P. 42. — 256 p. — ISBN 9781317974697
3. ↑  *International Whaling Commission* IWC Schedule. — 2013. — P. 5.
4. ↑  «Сегодня — День защиты китов и морских млекопитающих». Харьковские Известия. 2013 թ․ փետրվարի 19. Արխիվացված է օրիգինալից 2014 թ․ փետրվարի 24-ին. Վերցված է 2014 թ․ փետրվարի 20-ին.
5. ↑  «Всемирный день китов». РИА Новости. 2013 թ․ փետրվարի 19. Վերցված է 2014 թ․ փետրվարի 20-ին.
6. ↑  «Япония впервые за 20 лет не смогла выбрать квоту на промысел китов». ՌԻԱ Նովոստի. 2007 թ․ մարտի 1. Արխիվացված է օրիգինալից 2012 թ․ մարտի 26-ին. Վերցված է 2010 թ․ օգոստոսի 13-ին.
7. ↑  «Австралия пригрозила Японии международным судом за промысел китов». Lenta.ru. 19 февраля 2010 года.

Աղբյուրներ
----------

* Почему отмечается Всемирный день китов? История китов и китобоев
* Япония впервые за 20 лет не смогла выбрать квоту на промысел китов
**«Տեխասյան սպանդ բենզասղոցով»** (անգլ.՝ Texas Chainsaw 3D), ռեժիսոր Ջոն Լյուսենհոփի ֆիլմերից, որի գլխավոր դերերը մարմնավորում են Ալեքսանդրա Դադարիոն, Դեն Յեջերը, Տրեյ Սոնգզը, Տանյա Ռեյմոնդը, Թոմ Բերին, Պոլ Ռեյը, Բիլ Մոուսլին, Սքոթ Իսթվուդը, Շոն Սայպոսը, Կերամ Մալիկի-Սանչեսը։

Տեղի շերիֆը համաձայնվում է Կաշվե դիմակի տակ թաքնվող Ջեբ Սոյերին տրամադրել դատապաշտպան։ Բայց նրա մտադրությունը ձախողում է քաղաքապետը, որն իր հետ բերում է մի հսկա ամբոխ, որոնք ուզում են լինչի դատաստան տեսնել արյունալի մոլագարի հետ։ Երբ իրավիճակը դուրս է գալիս վերահսկողությունից, քաղաքացիները մարդասպանի համար կախաղանի օղակ են ստեղծում, իսկ մարդկանցից մեկն էլ Սոյերի տուն այրվող շիշ է գցում։

Տունն այրվում է և նրա հետ այրվում են բոլոր նրանք, ովքեր գտնվում են տան մեջ՝ այդ թվում նաև Ջեբը իր հոր հետ միասին։ Սակայն որոշ ժամանակ անց բենզոսղոցով սպանությունները շարունակվում են։ Շերիֆը կասկածում է, որ Ջեբ Սոյերը կենդանի է մնացել։ Բայց դեռ հարց է մնում այդպես է այդ իրականում, թե ոչ։

Ծանոթագրություններ
------------------

1. 1 2
2. 1 2 3 4 5 6 7 8 9
3. ↑
4. ↑
5. 1 2 3 4
6. 1 2 3 4 5 6 7 8 9 10 11

Արտաքին հղումներ
----------------

* Տեխասյան սպանդ բենզասղոցով(անգլ.) ֆիլմը Internet Movie Database կայքում
* «Տեխասյան սպանդ բենզասղոցով»(ռուս.) ֆիլմը ԿինոՊոիսկ կայքում։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · Internet Movie Database · Metacritic · Rotten Tomatoes |

 |
**Ալեսանդրո Նիվոլա** (անգլ.՝  Alessandro Nivola, հունիսի 28, 1972(1972-06-28), Բոստոն, ԱՄՆ), ամերիկյան թատրոնի, կինոյի և հեռուստատեսության դերասան։

Կենսագրություն
--------------

Ալեսանդրոն ծնվել է Բոստոնում, Մասսաչուսեթսի նահանգում` 1972 թվականի հունիսի 28-ին։ Ապագա դերասանի հայրը հայտնի քաղաքագետ Պեդրո Սալվատորե Նիվոլան է, պապը` քանդակագործ Կոնստանտինո Նիվոլան։ Բացի իտալական արմատներից Ալեսանդրոն ունի նաև գերմանական և հրեական արմատներ։

Նիվոլա ավարտել է Էկսետերի Ֆիլիպս ակադեմիան և ունի Եյլի համալսարանի դիպլոմ։

Կարիերա
-------

Դեռ համալսարանը չավարտած` Ալեսանդրոն արդեն ելույթ էր ունենում թատերական բեմերում։ Քոլեջից հետո Նիվոլան իր կարիերան սկսել է Բրոդվեյում` «Մի ամիս գյուղում» բեմադրության մեջ Հելեն Միրեն հերոսուհու երիտասարդ սիրեցյալի դերը տանելով։ 1996 թվականին Սանդրոն հայտնվեց NBC հեռուստաալիքի մինի-սերիալում` նկարահանված Դանիելա Սթիլի «Մատանի» գրքի հիման վրա։ Նույն տարում Նիվոլան դեր է ստանում «Առանց դեմքի» մարտաֆիլմում, որտեղ նա տարել է Նիկոլաս Քեյջի կերպարի փոքր եղբոր` շիզոֆրենիկ խելացնորի դերը։

2002 թվականին Ալեսանդրո Նիվոլան դառնում է Gap ընկերության դեմքը։

Նիվոլայի կարիերան ֆիլմերում աստիճանաբար է զարգացել, առանց կտրուկ թռիչքների ու վայրէջքների։ Չնայած մի շարք հետաքրքիր ու տեսանելի ֆիլմերի, նրան իրական ճանաչում բերեց «Գոլ» սպորտային դրամայում սկանդալային ֆուտբոլիստ Գեվին Հարիսոնի կերպարը։ 2007 թվականին դերասանը «Գրասենյակ» մինի-սերիալում ստանում է գլխավոր դերերից մեկը, որը ստացել է Ոսկե գլոբուս մրցանակ որպես Հեռուստատեսային լավագույն մինի-սերիալ։ 2008 թվականին Ալեսանդրոն բժիշկ Փոլ Ֆոլկների դերում նկարահանվել է «Աչքը» սարսափ ֆիլմում(հոնկոնգյան համանուն ֆիլմի ձևափոխված տարբերակը), որտեղ իր գործընկերուհին դարձավ Ջեսիկա Ալբան։ 2009 թվականին խաղացել է մեծ հռչակ ձեռք բերած Աննա Ֆոնտեն կենսագրական դրամայում, որը Կոկո Շանելի կյանքի մասին է` Օդրի Տոտուի մասնակցությամբ։

Վերջին տարիներին գրեթե ամեն տարի դերասանի մասնակցությամբ դուրս է գալիս 1-2 ֆիլմ։

Անձնական կյանք
--------------

2003 թվականի հունվարի 3-ից ամուսնացած է հայտնի բրիտանացի դերասանուհի Էմիլի Մորտիմերի հետ։ Զույգը 2 երեխա ունի (աղջիկ և տղա)։

Մրցանակներ և անվանակարգումներ
-----------------------------

2002- Անկախ հոգի մրցանակի անվանակարգում(երկրորդ պլանի լավագույն տղամարդկային դերը տանելու համար)-«Լորել Կանյոն»

Ծանոթագրություններ
------------------

1. ↑
2. ↑  Internet Broadway Database — 2000.
3. ↑  Discogs — 2000.
4. ↑  filmportal.de — 2005.
5. ↑  *Deutsche Nationalbibliothek* Record #140506004 // Gemeinsame Normdatei (գերմ.) — 2012—2016.

Արտաքին հղումներ
----------------

* Alessandro Nivola Biography
* Alessandro Nivola
* Ալեսանդրո Նիվոլան  ԿինոՊոիսկ կայքում
* Ալեսանդրո Նիվոլա — Magneto Արխիվացված 2016-03-05 Wayback Machine
* Capel In